Նիկոլաս Լոպես
Նիկոլաս Ֆեդերիկո Լոպես Ալոնսո ( առավել հայտնի է Նիկոլաս Լոպես ( անունով, ), ուրուգվայցի ֆուտբոլիստ, հարձակվող։

Ակումբային կարիերա 
Նիկոլաս Լոպեսը «Նասիոնալ» ակումբի սան է։ 2011 թվականի ապրիլին նա ակումբի երիտասարդական թիմի կազմում մասնակցել է Պունտա գավաթի խաղարկությանը, հասել մինչև եզրափակիչ և դարձելմրցաշարի լավագույն ռմբարկո՝ 7 հանդիպումներում դառնալով 12 գոլի հեղինակ։ Մրցաշարի ավարտից մեկ շաբաթ հետո հրավիրվել է «Նասիոնալի» առաջին թիմ։ 2011 թվականին ապրիլի 24-ին կատարել է նորամուտն ակումբի հիմնական կազմում՝ մասնակցելով «Սետրալ Էսպանյլ» ակումբի դեմ խաղին՝ կազմելով հարձակողական եռյակ Տաբարե Վյուդեսի և Բրունո Ֆորնարոլիի հետ միասին։ Այդ խաղում նա խփել է իր առաջին գոլը մեծահասակների մակարդակում, իսկ նրա թիմը հաղթել է 3:1 հաշվով։ Մայիսի 28-ին նա ակումբի կազմում անցկացրել է իր երկրորդ հանդիպումը՝ ձևակերպելով «դուբլ» «Դեֆենսոր Սպորտինգ» ակումբի դեմ խաղի 67-րդ րոպեին Ռիչարդ Պոտային  փոխարինելուց հետո։ Խաղն ավարտվել է 3:0 հաշվով, և այդ հաղթանակը «Նասիոնալին» թույլ է տվել հաղթել Ուրուգվայի առաջնությունում։

2011 թվականի նոյեմբերին Լոպեսով հետաքրքրվել է իտալական «Ռոման»՝ տրանսֆերի համար առաջարկելով 1,5 միլիոն եվրո։ 2012 թվականի հունվարի 11-ին Լոպեսը պայմանագիր է կնքել «Ռոմայի» հետ 4,5 տարի ժամկետով, իսկ տրանսֆերի գումարը կազմել է 1 միլիոն եվրո։ Մարտի 3-ին ֆուտբոլիստը հեթ-տրիկ է ձևակերպել «Նոչերինայի» հետ խաղում, որն անցկացվել է Իտալիայի երիտասարդական առաջնության՝ Պրիմավերայի շրջանակներում։ Ապրիլի 14-ին ուրուգվայցին պոկեր է ձևակերպել Պրիմավերայի՝ «Բարիի» դեմ խաղում՝ օգնելով իր ակումբին հաղթել 6:4 հաշվով։ Օգոստոսի 26-ին «Կատանիայի» հետ խաղում Լոպեսը, դուրս գալով փոխարինման, խփել է իր առաջին գոլը նոր մրցաշրջանում՝ դրանով իսկ թիմին փրկելով պարտությունից։ Հանդիպումն ավարտվել է 2։ 2 հաշվով։

2013 թվականի հուլիսի 13-ին տեղափոխվել է «Ուդինեզե» Վալերիո Վեռեի հետ։ 2014 թվականի սեպտեմբերի 8-ին վարձավճարով տեղափոխվել է «Հելլաս Վերոնա»։ Վերջինիս կազմում իր համար առաջին գոլը խփել է 2014 թվականի հոկտեմբերի 19-ին «Միլանի» դեմ խաղում։ 2015/2016 մրցաշրջանի աշնանային հատվածում վարձավճարով խաղացել է իսպանական «Գրանադայի» կազմում, 2016 թվականի հունվարի 15-ին վերադարձել է «Ուդինեզե»։ Հունվարին վարձավճարով տեղափոխվել է իր առաջին ակումբ՝ «Նասիոնալ»։

2016 թվականի հուլիսի 19-ին Լոպեսը պայմանագիր է կնքել բրազիլական «Ինտերնասիոնալի» հետ 4 տարի ժամկետով։ 2019 թվականի դեկտեմբերին տեղափոխվել է «ՈՒԱՆԼ Տիգրես»։

Միջազգային կարիերա 
2013 թվականի հունվարին Ուրուգվայի երիտասարդական հավաքականի գլխավոր մարզիչ Խուան Վերսերին Նիկոլասը հրավիրել է մասնակցելու Հարավային Ամերիկայի երիտասարդական առաջնությանը։ Այնտեղ խաղացողը դարձել է թիմի հիմնական հարձակողական ուժը՝ 6 խաղում խփելով 6 գոլ և արդյունքում դառնալով մրցաշարի լավագույն ռմբարկու։

Ելույթների վիճակագրություն

Ակումբային

Նվաճումներ

Ակումբային 
 Ուրուգվայի չեմպիոն – 2011
 Աշխարհի երիտասարդական առաջնության փոխչեմպիոն –  2013

Անձնական 
 Պունտայի գավաթի խաղարկության լավագույն ռմբարկու – 2011 (12 գոլ)
 Հարավային Ամերիկայի երիտասարդական առաջնության լավագույն ռմբարկու – 2013 (6 գոլ)

Ծանոթագրություններ

Արտաքին հղումներ 
 Ֆուտբոլիստի էջը «Ռոմայի» պաշտոնական կայքում

Ուրուգվայցի ֆուտբոլիստներ
Ռոմայի ֆուտբոլիստներ
Ֆուտբոլի հարձակվողներ
Ուդինեզեի ֆուտբոլիստներ
Լա Լիգայի ֆուտբոլիստներ
Իտալիայի լեգեոներ ֆուտբոլիստներ